Kaakkois-Suomen Valokuvakeskus

**Kaakkois-Suomen Valokuvakeskus** (KSV) on Lappeenrannassa sijaitseva valokuvakeskus. Sen toiminta-aluetta on koko entinen Kymen lääni.  

## Toiminta
Keskuksen näkyvintä toimintaa on näyttelyiden järjestäminen. Suurin osa näyttelyistä järjestetään keskuksen omissa galleriatiloissa. Keskuksen muuta toimintaa ovat erilaiset luentotilaisuudet ja kurssit. Näitä keskus on järjestänyt yhdessä muun muassa Kaakkois-Suomen taidetoimikunnan, Saimaan kameraseuran ja Joutsenon opiston kanssa. Keskuksen toimitiloissa toimii valokuvausaiheinen lukukirjasto. Sen teoksista pääosa esittelee yksittäisten valokuvaajien tuotantoa. 

Valokuvakeskuksille kuuluva ns. alueellinen toiminta, siis toiminta kotikaupungin ulkopuolella, on ilmentynyt etupäässä näyttelyiden ja koulutustilaisuuksien järjestämisenä myös muilla paikkakunnilla. 

## Historia
Idea valokuvakeskuksesta syntyi ensimmäisen kerran vuonna 1998. Saimaan kameraseura oli juuri hiljattain perustanut yhdessä Etelä-Karjalan taiteilijaseuran kanssa galleria Pihaton, mutta varsin pian oli konsortion ilmapiiri alkanut kääntyä valokuvavastaiseksi. Ennakkoaavistus konkretisoitui vuonna 2000, kun Saimaan Kameraseura siirrettiin sivuun sekä Pihatosta että siihen läheisesti liittyvästä ympäristötaidenäyttely Kantri&Urbaanista. Muutoinkin Lappeenrannan valokuvausmahdollisuudet, näyttely-, koulutus- ja pimiötoiminta, olivat täysin Saimaan kameraseuran varassa. Ajatusta seurasi kuitenkin seitsemän vuoden tauko.

Kaakkois-Suomen valokuvakeskus ry perustettiin valokuvaaja Tatu Kososen aloitteesta 3.4.2005. Perustamiskirjan muut allekirjoittajat olivat Tommi Kähärä, Ville Savolainen ja Anu Kosonen. Ensimmäinen toimintavuosi kului yhteistyöverkoston kokoamiseen ja sopivien toimitilojen etsimiseen. 

1.2.2006 keskus avasi oman galleriatilan Lappeenrannan Snellmaninkadulla, Lappeenrannan opiskelija-asuntosäätiöltä (LOAS) vuokratuissa kellaritiloissa.

Vuonna 2008 Etelä-Karjalan rahasto myönsi keskukselle apurahan, jonka perusteena oli maakunnallisesti merkittävä kulttuurihanke. Se vahvisti mahdollisuuksia toiminnan pitkäaikaiseen kehittämisen.

1.1.2015 -31.12.2018 keskus toimi Lappeenrannan kaupungin omistamissa tiloissa Lappeen vanhan pappilan pihapiirissä Galleria Pihatossa.

## Kuvia


Tiedosto:Kaakkois-Suomen Valokuvakeskus ry, Galleria Pihatto, Lappeenranta, Finland.jpg|Kaakkois-Suomen valokuvakeskuksen Galleria Pihatto 25.8.2015
Tiedosto:Galleria Pihatto 7.1.2015.jpg|Kaakkois-Suomen valokuvakeskuksen uuden gallerian avajaiset 7.1.2015, vas. Saimaan Kameraseuran pj. Jukka Kosonen, Kaakkois-Suomen valokuvakeskuksen pj. Tatu Kosonen, entinen pj. Lauri Heino, vaimonsa Tuula Heino ja uunituore toiminnanjohtaja Jirka Veikkanen
Tiedosto:Galleria Pihatto 2.2.2016.jpg|Jussi Aalto ja Jirka Veikkanen valmistelemassa Kaakkois-Suomen valokuvakeskuksen Galleria Pihaton avajaisia 2.2.2016
Tiedosto:Kaakkois-Suomen Valokuvakeskus, Galleria Koljonlinna 2006.jpg|Kaakkois-Suomen valokuvakeskuksen Galleria Koljonlinna 25.8.2006
Tiedosto:Kaakkois-Suomen Valokuvakeskus, Galleria Koljonlinna 2006, sisäänkäynti A-rappuun.jpg|Kaakkois-Suomen Valokuvakeskus, Galleria Koljonlinna 2006, sisäänkäynti A-rappuun
Tiedosto:Kaakkois-Suomen Valokuvakeskuksen suuri galleria (Galleria Koljonlinna) 31.10.2012.jpg|Kaakkois-Suomen Valokuvakeskuksen suuri galleria (Galleria Koljonlinna) 31.10.2012
Tiedosto:Kaakkois-Suomen Valokuvakeskuksen suuri galleria 3.4.2013.jpg|Kaakkois-Suomen Valokuvakeskuksen suuri galleria, näyttelyn avajaiset 3.4.2013
Tiedosto:Kaakkois-Suomen Valokuvakeskuksen suuri galleria 26.2.2013, Saimaan Kameraseuran kevätkokous menossa..jpg|Kaakkois-Suomen Valokuvakeskuksen suuri galleria 26.2.2013, Saimaan Kameraseuran kevätkokous menossa. Puheenjohtajana Jukka Kosonen (seisoo oikealla), sihteerinä Sami Auvinen (tietokoneen kanssa vasemmalla) ja digitaalisena pikkuapurina Tommi Joutjärvi (hanskaa videotykin näkymän keskellä tätä kuvaa).
Tiedosto:Kaakkois-Suomen Valokuvakeskuksen näyttelynvalvoja Taina Perttilä 22.3.2013.jpg|Kaakkois-Suomen Valokuvakeskuksen näyttelynvalvoja työssään 22.3.2013
Tiedosto:Kaakkois-Suomen Valokuvakeskuksen pieni galleria 4.7.2012.jpg|Kaakkois-Suomen Valokuvakeskuksen pieni galleria 4.7.2012
Tiedosto:Kaakkois-Suomen Valokuvakeskuksen pieni galleria 22.1.2010.jpg|Kaakkois-Suomen Valokuvakeskuksen pieni galleria 22.1.2010


## Lähteet